У гэтага тапоніма ёсць і іншыя значэнні, гл. Новы Свет (значэнні).

**Новы свет** — гістарычны раён горада Гродна, узнік у канцы XIX ст. у паўночнай частцы горада. Адметны рознастылёвай сядзібнай забудовай з жылымі дамамі ў стылі мадэрну іканструктывізму.

Раён знаходзіцца паміж вуліцамі Горкага і Ажэшкі. Ён пачаў забудоўвацца яшчэ ў 1770—я гады, у часы гродзенскага старасты Антонія Тызенгаўза. Верагодна, першай вуліцай раёна магла быць Акадэмічная. Спачатку ён ахопліваў фактычна прадмесці на тэрыторыі сучасных вуліц Акадэмічнай, Багдановіча, Батанічнай, Валковіча, 1-га мая і 17-верасня, а па-сапраўднаму пераўтварыўся ў гарадскі раён у другой палове XIX ст.

Пачаткам гісторыі Новага свету можна лічыць 24 чэрвеня 1875 года, калі прадмесце было ўключана ў рысы горада Гродна.

Свой асаблівы выгляд раён набыў у 1920-30-я гады, калі склаўся ансамбль драўляных і мураваных асабнякоў у стылях канструктывізму, мадэрну, неабарока, з элементамі неакласіцызму і вялікай колькасцю драўляных разных дэталяў.

Змаганне за захаванне Новага свету
----------------------------------

Раён у 2006 годзе апынуўся пад пагрозай страты свайго аўтэнтычнага аблічча, калі гарадскія ўлады пачалі прасоўваць ідэю зносу часткі будынка. Так быў страчаны адметны будынак, вядомы сярод гродзенцаў як «Гарачы хлеб» — помнік канструктывізму 1930—х гадоў, які размяшчаўся на вуглу вуліц 17 Верасня і Горкага.

У межах кампаніі па захаванні Новага свету гродзенскія краязнаўцы, гісторыкі і актывісты праводзілі пленэры, рыхтавалі публікацыі і звароты да ўладаў, спрабавалі правесці мясцовы рэферэндум. У 2008 годзе рэжысёр Арцём Лобач зняў 14-хвілінны дакументальны фільм "Гродна. Новы свет".

Вядомыя жыхары
--------------

У Новым свеце ў розныя часы жылі прадстаўнікі творчай і тэхнічнай інтэлігенцыі, лекары, чыноўнікі.

Сярод іх:

* Максім Багдановіч
* Ян Каханоўскі
* Станіслаў Жыўна
* Вацлаў Пануцэвіч
* Зоф’я Налкоўская
* Эдвард Лістоўскі
* Сяргей Прытыцкі

Зноскі
------

1. ↑  *Калектыў аўтараў: А. Вашкевіч, А. Госцеў, В. Саяпін і інш.* Біяграфія гарадзенскіх вуліц. Ад Фартоў да Каложы.. — Гродна-Вроцлаў: Вроцлаўская навуковая друкарня, 2012. — С. 33—34. — 370 с. — ISBN 978-93-61617-77-8.
2. ↑  *Чернякевич А. Н. Трусов И. Г.* «Новый Свет» и его окрестности. — Минск: Лимариус, 2009. — С. 4. — 68 с.
3. ↑  Гродзенскі Новы свет(нявызн.). *harodnia.comharodnia.com*. Праверана 28 лютага 2024.
4. ↑  Рэквіем па "Гарачым Хлебе". Як 10 гадоў таму ў Гродне знеслі сапраўдны помнік  (бел.). *Hrodna.life - навіны Гродна* (28 лютага 2024). Праверана 28 лютага 2024.
5. ↑  *Кулевіч, Руслан*. "Гарачы хлеб" як сімвал страт: гродзенцы ўспамінаюць Антоненку і разбурэнне ў Новым свеце  (бел.). *Hrodna.life - навіны Гродна* (6 кастрычніка 2018). Праверана 28 лютага 2024.
6. ↑  Гродно. Новый Свет / Grodno. Nowy Svet (Polskie napisy)(нявызн.). Праверана 28 лютага 2024.
7. ↑  Максиму Богдановичу – 130. Места в Гродно, связанные с семьей Богдановичей  (бел.). *Hrodna.life - навіны Гродна* (28 лютага 2024). Праверана 28 лютага 2024.
8. ↑  Зоф’я Налкоўская: фемінісцкая зорка, якая ў Гродне спрачалася з Пілсудскім і захаплялася Старым замкам  (бел.). *Hrodna.life - навіны Гродна* (28 лютага 2024). Праверана 28 лютага 2024.


| Гістарычныя раёны Гродна |
| --- |
| 
* Стары горад
* Гарадніца
* Замкавая гара
* Занёманскае прадмесце
* Каложа
* Новы Свет
* Нямецкі рынак
* Падол

 |